*Šis straipsnis apie stadioną Vienoje. Apie stadioną Prahoje skaitykite straipsnyje Generali Arena.*
Koordinatės: 48°09′44″š. pl. 16°23′14″r. ilg.﻿ / ﻿48.162345°š. pl. 16.387156°r. ilg.﻿ / 48.162345; 16.387156

| Generali Arena |
| --- |
| Stadionas po rekonstrukcijos, 2018 m. |
| Oficialus pavadinimas | Generali Arena |
| Vieta | Viena, Austrija Austrija |
| Atidarytas | 1925 m. |
| Renovuotas | 2018 m. |
| Savininkas | Vienos savivaldybė |
| Paviršius | Žolė |
| Talpa | 17 656 |
| Lauko matmenys | 105x68 m |
| Nuomininkai | Vienos „Austria" |

**Generali Arena**, tarptautiniuose mačuose vadinama **Viola Park** (anksčiau **Franz-Horr-Stadion**) – Austrijos futbolo stadionas, pastatytas Vienoje, 10–ajame Favoriteno mikrorajone. Nuo 1973 m. jis yra klubo Vienos „Austria" namų arena. Paskutinė stadiono rekonstrukcija buvo atlikta 2016–2018 m. talpa padidėjo iki 17 500 žiūrovų namų rungtynėse ir 15 000 – tarptautinėse. Pastaraisiais metais nuspręsta čia surengti Austrijos taurės finalines varžybas 2019–2022 m. organizuoti UEFA moterų čempionų lygos 2019–2020 m. finalą.

Treniruočių aikštelė su trimis dideliais treniruočių laukais yra šalia stadiono, kur nuo 1984 m. čia taip pat įrengta dirbtinės dangos aikštė. Stadiono treniruočių pastate įsikūrusi Vienos futbolo asociacijos būstinė. Iš viso kompleksas užima beveik 96 200 m². Stadiono pagrindinė pietų tribūna pavadinta Austrijos rinktinės puolėjo Matthias Sindelar (1903–1939) vardu, pastatyta 1999 m. turi 3000 vietų. Čia taip pat yra žaidėjų buitinės patalpos, klubo sekretoriatas, spaudos kambarys, VIP ložės.

Istorija
--------

1925 m. buvo pastatytas stadionas čekų imigrantų futbolo klubui „SK Slovan Vienna". Jis talpino 10 850 žiūrovų, vadinosi „České-srdce-Platz" (Čekų širdžių stadionas). 1925 m. rugpjūčio 30 d. įvyko pirmosios rungtynės
SK Slovan – ASV Hertha 1:0.

Antrojo pasaulinio karo metais stadionas smarkiai nukentėjo, buvo apgriautos visos keturios tribūnos, kurios vėliau kelis kartus buvo rekonstruojamos.

1974 m. stadionui buvo suteiktas Vienos futbolo asociacijos prezidento Franco Horo (1913–1974) vardas.

2011 m. sausio mėn. pervadintas pagrindinio rėmėjo, Italijos draudimo bendrovės „Generali" vardu. Europos taurės varžybose stadionas taip pat žinomas kaip „Viola Park". Kadangi UEFA nepripažįsta rėmėjų stadionui suteiktų pavadinimų, tai Generali Arena 2011 m. Europos varžybose buvo vadinama „Austria Stadium".

Galerija
--------

* Stadiono prieigosStadiono prieigos
* Stadiono muziejusStadiono muziejus
* Stadionas iki rekonstrukcijos (2016)Stadionas iki rekonstrukcijos (2016)
* Rytų tribūna (2009)Rytų tribūna (2009)
* Stadionas per varžybasStadionas per varžybas
* Stadionas naktįStadionas naktį

Kiti Vienos stadionai
---------------------

* Ernst Happel stadionas (53 000)
* Allianz Stadion (28 000)
* Wiener Stadthalle (16 000)

Šaltiniai
---------

1. 1 2  „UEFA EUROPA LEAGUE - Season 2011/12" (PDF). UEFA. 2011. p. 72.

Nuorodos
--------

|  |  |
| --- | --- |
|  | **Vikiteka: Generali Arena (Viena)** – vaizdinė ir garsinė medžiaga  |

* Generali-Arena (Franz-Horr-Stadion) *stadiumdb.com*
* Generali-Arena. FK Austria Wien Archyvuota kopija 2018-10-29 iš Wayback Machine projekto. *stadionwelt.de*
* Austrijos futbolo stadionai Archyvuota kopija 2020-02-03 iš Wayback Machine projekto. *worldstadiums.com*